Diari Oficial de la Generalitat Valenciana


Sumari del DOGV 3219, del 07-04-1998 (1998/1872)

RESOLUCIÓ de 26 de febrer de 1998, del conseller d'Obres Públiques, Urbanisme i Transports, per la qual s'aprova definitivament la modificació puntual número 6 del Pla General de Xàtiva.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3219

Data del DOGV
:   07-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1872


Data del document
:   26-02-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 26 de febrer de 1998, del conseller d'Obres Públiques, Urbanisme i Transports, per la qual s'aprova definitivament la modificació puntual número 6 del Pla General de Xàtiva. [1998/C1872]
  
Vist l'expedient relatiu al projecte de modificació puntual número 6 del Pla General d'Ordenació Urbana de Xàtiva (València), del qual resulten els següents:
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament de Xàtiva, en sessió de 21 de maig de 1997. Després del pertinent període d'exposició pública, en el qual es va presentar una al·legació, el mateix òrgan el va aprovar provisionalment el 6 d'agost de 1997.
  
Segon
  
El projecte consta d'un informe de l'Oficina Tècnica Municipal i de plans.
  
Tercer
  
La Comissió Territorial d'Urbanisme de València, reunida en sessió de 30 d'octubre de 1997, va informar favorablement sobre l'aprovació definitiva de l'expedient.
  
Quart
  
La Conselleria d'Obres Públiques, Urbanisme i Transports, l'11 de novembre de 1997, va informar favorablement sobre l'expedient de referència.
  
Cinqué
  
El Consell Jurídic Consultiu de la Comunitat Valenciana va emetre dictamen el 12 de febrer de 1998.
  
Fonaments de dret
  
Primer
  
Respecte del procediment, en aquest cas, s'han observat les prescripcions legalment establides per a les modificacions de Pla General d'aquesta índole, que estan constituïdes pels articles 38 i següents per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.
  
Segon
  
Quant al fons de l'assumpte, la modificació plantejada té per objecte el canvi de qualificació d'uns terrenys que passen de zona verda a sistema general d'equipament públic sociocultural municipal. Afecta una parcel·la de 6.614,90 metres quadrats, coneguda amb el nom de Camp de Dalt, situada entre l'Institut Politècnic de la Costera, l'edifici de Correus i els carrers de l'Albereda (sud) i de la República Argentina-Acadèmic Maravall (nord). La finalitat de la modificació es permetre la construcció d'un teatre i d'aparcaments.
  
La modificació es justifica en la conveniència de crear un edifici públic municipal, de caràcter singular, destinat a teatre, en un lloc central de la ciutat, per a la qual cosa s'ha buscat l'entorn de l'espai urbà més emblemàtic del conjunt de la ciutat, que és l'Albereda de Jaume I. Respecte de l'eliminació de la zona verda prevista pel pla general en aquests terrenys, es justifica que, des de l'entrada en vigor d'aquest pla, s'han creat 300.177 metres quadrats de zona verda que, davant del dèficit de 85.461 metres quadrats de zona verda que va preveure aquest pla general, representa un superàvit de 214.716 metres quadrats de zona verda.
  
En relació amb el contingut mateix de la modificació de zones verdes que planteja el projecte, es considera que, a pesar que se suprimeix part d'una zona verda prevista en el Pla General, queda justificat en l'expedient l'obtenció de zones verdes per damunt de les previsions establides en el Pla General. A aquest respecte, el Consell Jurídic Consultiu va considerar necessari, a l'efecte del compliment de l'article 55.3 de la Llei Reguladora de l'Activitat Urbanística, que es reflectira en l'actual modificació i s'incorporara en el Pla General "la creació de la zona verda que, almenys, compense la supressió, com a tal, dels terrenys denominats Camp de Dalt i el seu pas a sistema general d'equipament públic sociocultural municipal". Cosa que ha sigut completada per l'Ajuntament de Xàtiva d'acord amb l'informe tècnic municipal de 25 de febrer de 1998, on es manifesta el següent: "que la modificació número 5 del Pla General d'Ordenació Urbana de Xàtiva, concretament en el punt 9, aprovat definitivament pel conseller d'Obres Públiques, Urbanisme i Transports, el 15 de desembre de 1995 (primerament informat favorablement per la Comissió Territorial d'Urbanisme, de 27 de setembre de 1995), ja va recollir la inclusió, en el sistema general d'espais lliures, dels terrenys classificats anteriorment com a sòl no urbanitzable de protecció ecologicopaisatgística, situats en la costa del castell, al peu del castell i la seua situació en el pla director s'adjunta a aquest escrit. Els terrenys inclosos en la dita modificació tenen una superfície aproximada d'11 hectàrees, i que aquest Ajuntament ha adquirit, mitjançant escriptura pública d'11 de maig de 1995, la superfície de 40.480 metres quadrats (punt 3 de la fitxa adjunta), superfície evidentment superior a la del Camp de Dalt (aproximadament uns 6.600 m²)".
  
En definitiva, les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística i la potestat de planejament s'ha exercitat d'acord amb els criteris establits en l'article 2 del dit text legal. Per tot això, no s'observen obstacles per a l'aprovació de la modificació.
  
Tercer
  
El conseller d'Obres Públiques, Urbanisme i Transports és competent per a adoptar la present resolució, en virtut d'allò que s'ha establit en l'article 39.1 de la citada Llei Reguladora de l'Activitat Urbanística, en relació amb el Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de concordant aplicació, de conformitat amb el Consell Jurídic Consultiu, resolc:
  
Aprovar definitivament la modificació puntual número 6 del Pla General de Xàtiva.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, s'hi podrà interposar un recurs contenciós administratiu, davant de la sala del contenciós del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació de la resolució. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga interposar qualsevol altre recurs que s'estime oportú.